text: Video: Politi: Røveri forberedt på forhånd
  27 august 2014 kl. 09.57
  De tre mænd, der onsdag formiddag begik røveri mod en guldsmed Poul Halse i Søndergade i Horsens har forberedt sig grundigt.
  Kl 10.10 onsdag formiddag røvede tre mænd guldsmed Poul Halse i Søndergade i Horsens.
  - En halv time inden røveriet blev tre mænd set luske rundt i en baggård til guldsmeden, siger vagtchef ved Sydøstjyllands Politi Hans Hoffensetz til TV SYD.
  Også aftenen inden røveriet er tre mænd spottet bag guldsmeden.
  - De har set søgende ud, så vi er ret sikre på, at det er de samme mænd, siger han.
  De tre mænd havde alle trukket deres jakker op under ørerne og kasketter ned foran ansigtet, og en af røverne havde også solbriller på.
  - Vi har overvågningsbilleder fra guldsmeden, så dem ser vi på nu, siger vagtchefen.
  Røveriet tog ganske få minutter og ifølge Hans Hoffensetz er det endnu uklart, om røverne slap af sted med noget.
  - De brugte hammeren til at smadre montrene, men om de kom helt igennem, ved vi ikke endnu, slutter han.
  Se video af guldsmeden efter røveriet. Varighed 0.37
  